cyanic-selkie/wikianc huggingface dataset:
Michael Beer
Michael Beer (1800 Berliini – 1833 München ) oli saksalainen juutalaistaustainen kirjailija. Hänen huomattavin teoksensa on murhenäytelmä Der Paria, joka käsittelee juutalaisuutta. Merkittävä on myös näytelmä Struensee.
Parasol Stars
Parasol Stars Taiton kehittämä ja julkaisema tasohyppelypeli. Peli on julkaistu vuonna PC Enginelle ja sen jälkeen Amigalle, Atari ST:lle, Game Boylle ja Nintendo Entertainment Systemille.
Michael Beer
Beer sai jo varhain nauttia varakkaassa juutalaisessa kodissa taiteellisesti innostavasta seuraelämästä. Hän opiskeli yliopistossa ja matkusteli sen jälkeen Italiassa ja Ranskassa. Beeriä on kuvattu miellyttäväksi ja hienoksi ihmiseksi, joka kirjallisuuden alalla sai nimeä teoksellaan Elegien aus Genua (1826) sekä murhenäytelmillään Der Paria (1823; kertoo juutalaisten surullisesta sorronalaisesta asemasta) ja Struensee (1829), jonka voima on sen runomuodossa ja hienossa musiikissa, jonka hänen veljensä Giacomo Meyerbeer on säveltänyt. Beerin kootut teokset julkaistiin 1835 (sisältää Eduard von Schenkin laatiman elämäkerran) ja hänen kirjeenvaihtonsa 1837. Hänen nimeään kunnioittaa säätiö, jota hallinnoi berliiniläinen taideakatemia.
Beerin veljiä olivat astronomi Wilhelm Beer ja säveltäjä Giacomo Meyerbeer.
Parasol Stars
Pelin sanotaan olevan samaa jatkumoa kuin Bubble Bobble ja Rainbow Islands, mutta pelimekaniikka on kuitenkin sen verran erilainen että pelaajat halusivat lisää nimenomaan Bubble Bobblen tyylisiä pelejä.
Vastaanotto
Peli sai CU Amiga -lehden arvostelussa arvosanaksi 95 %.
Ahmad Shafiq
Ahmad Muhammad Shafiq (usein myös Shafik, ) (s. marraskuussa 1941 Kairossa) on egyptiläinen ilmailumarsalkka ja lyhytaikainen Egyptin pääministeri.
Mubarak joutui itse eroamaan 11. helmikuuta ja jätti vallan armeijalle. Tämän jälkeen mielenosoittajat jatkoivat hallituksen eron vaatimista. Ahmad Shafiq erosi 3. maaliskuuta 2011. Armeijan sivusto ilmoitti uudeksi pääministeriksi nimitetyn liikenneministeri Essam Sharafin.
Shafiq valmistui ilmasotakoulusta 1961. Hän työskenteli Egyptin ilmavoimissa taistelulentäjänä. Huhtikuussa 1996 Shafiq ylennettiin komentajaksi ja syyskuussa 2002 hänet nimitettiin Egyptin ilmailuministeriksi. Ilmasotakoulusta valmistumisen jälkeen Shafiq on hankkinut sotatieteen maisterin tutkinnon ja filosofian tohtorin tutkinnon väitöskirjallaan avaruuden kansallisesta strategiasta.
Shafiq pyrki Egyptin presidentiksi vuoden 2012 presidentinvaaleissa. Hän sai vaalin ensimmäisellä kierroksella 24,3 prosenttia äänistä ja oli ehdokkaana vaalin toisella kierroksella muslimiveljeskunnan Mohamed Mursia vastaan. Mursi voitti toisen kierroksen. Shafiq muutti Arabiemiraatteihin Abu Dhabiin, jossa hän on asunut siihen asti, kunnes hänet siepattiin joulukuussa 2017 Egyptiin. Hän oli ilmittanut ryhtyvänsä ehdokkaaksi Egyptin presidentinvaaleissa huhtikuussa 2018.
Friedrich Karl Klausing
Friedrich Karl Klausing (24. toukokuuta 1920 München – 8. elokuuta 1944 Plötzenseen vankila, Berliini) oli saksalainen upseeri ja natsihallinnon vastaisen heinäkuun 20. päivän salaliiton jäsen toisen maailmansodan aikana.
Oscar Ackeström
Oscar Fredrik Ackeström (s. 29. marraskuuta 1972 Göteborg, Ruotsi) on ruotsalainen jääkiekkopuolustaja, joka pelaa tällä hetkellä Itävallan pääsarjaa Erste Bank Eishockey Ligaa unkarilaisen Alba Volán Székesfehérvárin joukkueessa. Urallaan Ackeström on pelannut Unkarin ja kotimaansa Ruotsin lisäksi myös Suomessa, Saksassa ja Sveitsiissä.
Tapenade
thumb|Vihreää ja mustaa tapenadea. Tapenade on provencelainen maustetahna, joka pääasiassa koostuu hienonnetuista oliiveista, sardelleista, kapriksista ja oliiviöljystä. Nimi tapenade juontuu provensaalin kielisestä sanasta tapéno, joka tarkoittaa kaprista. Tapenade on suosittua Etelä-Ranskassa, ja sitä syödään siellä usein hors-d'œuvre (alkupalana) levitettynä canapélle, patongille tai ciabattalle, tai sitä käytetään dippikastikkeena kasvissuikaleiden kanssa. Tapenade voi myös käyttää fileen täytteenä.
Oscar Ackeström
Ura
Ackeströmin kasvattajaseura on IFK Bäcken. Hän kuitenkin aloitti ammattilaisuransa Västra Frölundassa, jossa Ackeström teki Elitserien-debyyttinsä kaudella 1990–1991. Hän edusti joukkuetta kevääseen 1996 asti, jolloin Ackeström voitti Elitserienin hopeaa. Läpimurtoa hän ei tehnyt vielä ensimmäisinä Elitserien-vuosinaan.
Friedrich Karl Klausing
Palveltuaan Hitler-Jugendissa ja valtakunnan työpalvelussa Klausing liittyi Saksan armeijaan 1938. Hän osallistui Puolan offensiiviin syksyllä 1939 ja Ranskan valtaukseen kevät-kesällä 1940 yleten upseeriksi. Hänet palkittiin myös 1. luokan rautaristillä. Hänet siirrettiin itärintamalle, jossa hän haavoittui vaikeasti Stalingradin taistelussa. Toivuttuaan hän jäi Saksaan esikuntaupseeriksi.
Tapenade
Historia
Ensimmäisen kerran tapenadea valmisti kokki Meynier vuonna 1880 Maison Doréen ravintolassa Marseillessa. Silloin pohjana oli kapris, 30 prosenttia mustia oliiveja ja makua antamassa tonnikalaa, sardellia, rommia, sinappia ja muskottipähkinää.
Oscar Ackeström
Ura
Kaudeksi 1996–1997 Ackeström siirtyi SM-liigaan ja Rauman Lukon riveihin. Hän oli tehoilla 4+17=21 joukkueen tehokkain puolustaja ja sisäisen syöttöpörssin kolmas Pasi Määttäsen ja Sakari Palsolan jälkeen. Ackeström oli SM-liigan puolustajien pistepörssin yhdeksäs viiden muun pelaajan kanssa. Hän jatkoi Lukossa myös kauden 1997–1998, jolloin Ackeström oli tehoilla 7+17=24 jälleen joukkueen tehokkain puolustaja. Lukon sisäisessä pistepörssissä hän oli neljäs ja hän sijoittui puolustajien pistepörssissä yhdeksänneksi. Ackeströmin tehotilastolukema +9 oli Lukon paras.
Friedrich Karl Klausing
Menetettyään uskonsa Adolf Hitleriin ja natsihallintoon Klausing osallistui Kreisaun piirinä tunnettuun upseerien ja virkamiesten vastarintaliikkeeseen, johon hänet värväsi Fritz-Dietlof von der Schulenburg. Heinäkuussa 1944 Klausing oli eversti Claus von Stauffenbergin mukana esiintyen tämän adjutanttina, kun tämä etsi sopivaa tilaisuutta Hitlerin henkeä vastaan kohdistuneelle attentaattiyritykselleen. Epäonnistuneiden tilaisuuksien jälkeen Stauffenberg räjäytti pommin 20. heinäkuuta 1944 Hitlerin Itä-Preussin päämajassa. Hitler säilyi hengissä ja salaliitto kukistettiin. Klausing tuomittiin natsien kansantuomioistuimessa ja hirtettiin metallivaijeriin 8. elokuuta 1944 yhdessä monien muiden salaliittolaisten kanssa. Teloitukset filmattiin Hitlerin katseltavaksi.
Tapenade
Ainekset
Tapenaden perusaines on oliivi. Oliivit, yleensä mustat, ja kapris murskataan morttelissa tai silputaan pieneksi. Oliiviöljyä sekoitetaan hitaasti, kunnes seoksesta tulee tahnaa. Tapenade voidaan maustaa esimerkiksi lisäämällä puristettua sitruunamehua, valkosipulia, sardellia, valkopippuria, yrttejä (esimerkiksi basilikaa, timjamia, rosmariinia, oreganoa) ja konjakkia.
Oscar Ackeström
Ura
Ackeström vaihtoi kaudeksi 1998–1999 SM-liigaseuransa Lukosta Tampereen Ilvekseen. Hän oli tehoilla 10+12=22 joukkueen toiseksi tehokkain puolustaja Allan Measuresin jälkeen. Neljännen SM-liigakautensa 1999–2000 Ackeström pelasi HPK:ssa. Hän teki siellä kovat tehot 17+22=39 ja sijoittui puolustajien pistepörssissä toiseksi Jokereiden Jan Bendan jälkeen. HPK:n sisäisessä pistepörssissä hän oli viides. Ackeström oli 118 minuutillaan SM-liigan jäähypörssin viides. Hän voitti keväällä 2000 SM-pronssia.
Vuodet 2000–2002 Ackeström pelasi Saksan DEL-liigan Hannover Scorpionsissa. Hän palasi kaudeksi 2002–2003 Frölundaan, jossa Ackeström oli tehoilla 10+9=19 joukkueen toiseksi tehokkain puolustaja Magnus Johanssonin jälkeen. Hän voitti keväällä 2003 Ruotsin mestaruuden. Kaudella 2003–2004 Ackeström oli tehoilla 6+11=17 Frölundan toiseksi tehokkain puolustaja Antti-Jussi Niemen jälkeen sekä joukkueen puolustajista paras maalintekijä. Hän oli 109 jäähyminuutillaan Elitserienin jäähypörssin viides Södertälje SK:n Bert Robertssonin kanssa. Ackeström pelasi vuodet 2004–2006 Sveitsissä. Hän edusti siellä kahden kauden aikana neljää eri seuraa: HC Ambrì-Piottaa, SCL Tigersiä ja HC Davosia NLA:ssa sekä HC Thurgauta NLB:ssä. Kaudella 2005–2006 Ackeström edusti hallitsevaa Sveitsin mestaria Davosia myös Euroopan seurajoukkueiden mestaruusturnauksessa.
Huhtikuussa 2006 Ackeström teki kaksivuotisen sopimuksen Linköpingin kanssa ja palasi kaudeksi 2006–2007 Elitserieniin. Hänet kuitenkin kaupattiin siirtorajan kynnyksellä tammikuussa 2007 takaisin Frölundaan vaihdossa Johan Franssoniin. Ackeström voitti siellä Elitserienin hopeaa keväällä 2007. Kaudella 2008–2009 hän pelasi Frölundassa seitsemän ottelua, kunnes palasi lokakuussa 2008 loppukaudeksi Hannover Scorpionsiin.
Ackeström teki elokuussa 2009 vuoden mittaisen sopimuksen Itävallan pääsarjassa pelaavan unkarilaisjoukkue Alba Volán Székesfehérvárin kanssa. Hän oli kaudella 2009–2010 joukkueen tehokkain puolustaja tehoilla 5+17=22. Alba Volán osallistui keväällä 2010 myös Unkarin MOL ligan pudotuspeleihin, jotka päättyivät Unkarin mestaruuteen. Ackeström teki huhtikuussa 2010 yksivuotisen jatkosopimuksen joukkueen kanssa.
Miguel Angel Aguilar Miranda
pienoiskuva|Miguel Angel Aguilar Miranda vuonna 2015. Miguel Angel Aguilar Miranda (s. 5. huhtikuuta 1939 Quito) on ecuadorilainen roomalaiskatolinen piispa. Hänet vihittiin papiksi Quiton arkkihiippakuntaan 29. kesäkuuta 1965 ja nimitettiin Guarandan hiippakunnan johtoon 11. huhtikuuta 1991. Piispaksi vihkiminen seurasi 4. toukokuuta. Pääkonsekraattorina toimi Antonio José González Zumárraga, jota avustivat Raúl Eduardo Vela Chiriboga ja Antonio Arregui Yarza.
Catherine Disher
Catherine Wilder Disher (s. 22. kesäkuuta 1960 Montréal, Québec) on kanadalainen Gemini-palkittu näyttelijä, joka tuli tunnetuksi televisiosarjasta Forever Knight esitettyään tohtori Natalie Lambertia. Samaan aikaan hän oli myös Jean Greyn äänenä piirrossarjassa X-Men. Vuoden 1999 videopelissä Resident Evil 3: Nemesis Disher ääninäyttelee päähenkilö Jill Valentinea.
Vuosien 2008–2010 aikana Disher näytteli Maggie Nortonia televisiosarjassa Raja – the Border. Vuoden 2008 jälkeen hän on näytellyt Martha Tinsdalea seitsemässä The Good Witch -elokuvassa ja niiden jälkeen tuotetussa Good Witch -televisiosarjassa.
Michihiro Ozawa
(s. 25. joulukuuta 1932 Utsunomiya, Japani) on japanilainen entinen jalkapalloilija.
Jalkapallomaajoukkue
edusti Japanin maajoukkuetta vuosina 1956-1964. Hän on osallistunut mm. Kesäolympialaisissa 1956.
Kjell
Kjell on miehen etunimi. Nimi on muunnelma muinaisskandinaavisesta nimestä Kettil, joka merkitsee kypärää.
Suomessa nimi Kjell on vuoden 1920 alusta vuoden 2019 loppuun mennessä annettu 1 523 henkilölle. Kjellin ja Kettilin nimipäivä on Suomen ruotsinkielisen kalenterin mukaan 8. kesäkuuta.
Palsta
Palsta on tila tai tilan osa, jota ympäröivät tilan rajat tai vesitilukset. Tila on joko yksi- tai monipalstainen. Tilan palstojen määrän ilmaisee palstaluku. Vuoden 1951 jakolain mukaan tilan palstojen lukumäärä sai olla enintään kolme tai erityisestä syystä enintään kuusi, jota ei saanut ylittää ilman välttämätöntä syytä. Tilan tilukset tuli muodostaa niin harvalukuisista palstoista kuin tilusten tarkoituksenmukainen käyttö vaati ja muille asianosaisille haittaa aiheuttamatta oli mahdollista. Palstoista tuli tehdä sopivan muotoisia, jotta niitä voitiin tarkoituksenmukaisesti aidata, ojittaa ja viljellä. Jakolain kumonnut kiinteistönmuodostamislaki (554/1995) käyttää sekin palsta-nimitystä. Kotipalstaksi nimitetään palstaa, jolla tilan talouskeskus sijaitsee. Muita nimityksiä ovat ulkopalsta, peltopalsta, metsäpalsta, niittypalsta, hiekkapalsta ja savipalsta.
Haminapalsta on tilasta yleensä lohkaistu rantaan ulottuva maa-ala, jonka tarkoituksena on lupa pitää venettä.
Potawatomit
Potawatomit ovat yksi Pohjois-Amerikan alkuperäiskansoista. He kuuluivat algonkinien kielikuntaan ja asuivat ensimmäisten eurooppalaisten tullessa Suurten järvien alueella Michiganissa. Myöhemmin samalla vuosisadalla potawatomit siirtyivät nykyisten Wisconsinin ja Illinoisin osavaltioiden alueelle ja antoivat tukensa Uudelle-Ranskalle. Ranskan kukistuessa potawatomit ryhtyivät tukemaan Englantia ja yrittivät estää Yhdysvaltain asutuksen leviämisen. 1800-luvun aikana potawatomit joutuivat luopumaan maistaan ja heidän siirrettiin intiaaniterritorioon Oklahomaan.
Esihistoria
Oman suullisen perimätietonsa mukaan potawatomit olivat alun perin muodostaneet suuren kansakunnan ojibwojen ja ottawien kanssa ja saapuneet koillisesta  Suurten järvien alueelle. Tämän muuttoliikkeen uskotaan tapahtuneen 1400-luvun aikana. Seuraavalla vuosisadalla kansa jakaantui kolmeen osaan. Ojibwat asettuivat Sault Ste. Marien alueille, ottawat matkasivat Huronjärven saarille ja potawatomit Michiganiin. Jakaantumisestaan huolimatta kolme heimoa pitivät yhteisiä heimoneuvostojen kokoontumisia, joita kutsutaan kolmen tulen neuvostoksi. Potawatomien omakielinen nimi potawatomink tarkoitti "tulen kansaa"
1600-luku
Ensimmäiset eurooppalaisten tekemät merkinnät potawatomeista tulivat ranskalaisilta tutkimusmatkailija Samuel de Champlainilta vuonna 1616. Tuolloin hän kuuli huroneilta tarinan potawatomeista, jotka asuivat Michiganissa. 1630-luvulla ranskalainen tutkimusmatkailija Jean Nicolet liikkui ensimmäisenä eurooppalaisena Michiganissa ja kirjoitti lyhyen maininnan potawatomeista.Jesuiittojen lähteiden mukaan potawatomit  rakensivat suuren Méchinganin kylän Green Bayn länsirannalle vuoden 1652 aikana. Rakentamiseen ottivat osaa monet eri kansojen pakolaiset, joiden kylät irokeesiliiton sotureiden hyökkäykset olivat tuhonneet.
Vuotta myöhemmin irokeesiliiton senecat lähettivät noin 800 soturia tuhoamaan Méchinganin, mutta potawatomit onnistuivat ottawien ja ojibwojen avulla järjestämään hyökkääjille suuren tappion. Tapahtuma oli historiallisesti merkittävä, sillä potawatomien vahva puolustus esti irokeesien asutuksen leviämisen länteen. Samalla hyökkäyksen epäonnistuminen sai irokeesit hakemaan rauhaa Montrealista, jonka he olivat aikoneet polttaa. Tutkimusmastkailijat Pierre-Esprit Radisson ja Médard des Groseilliers viettivät useita kuukausia Méchinganissa potawatomien vieraana 1650-luvun puolivälissä.
1650-luvulta eteenpäin potawatomeista tuli vuosikymmenien ajaksi Green Bayn merkittävin intiaanikansa. Vuonna 1668 suuri joukko potawatomeita teki vierailun Montrealiin. Intiaanit olivat syvästi hämmästyneitä näkemästään. Suurimman vaikutuksen potawatomeihin teki kauppatavaroiden monipuolisuus. Uuden Ranskan kuvernööri Jean Talon puhui kansojen poliittisista suhteista ja onnistui herättämään potawatomien kiinnostuksen. Samalla kauppasuhteet vahvistettiin ja potawatomit vaihtoivat turkiksiaan musketeihin ja muihin kauppatuotteisiin. Palattuaan Green Bayhin he yrittivät kehittää rooliaan turkiskaupan välittäjinä Wisconsinin heimojen keskuudessa. Seuraavana vuonna aikomuksesta luovuttiin, sillä käydessään uudelleen Montrealissa potawatomit kuulivat, että kauppiaat olivat vaihtaneet kaikki tuotteensa Kanadan puolelta tulleiden heimojen kanssa.
Seuraavan vuosikymmenen alussa Lähetyssaarnaaja Claude-Jean Allouez teki käännytystyötä potawatomien parissa ja lisäsi intiaanien kiinnostusta kristinuskoa kohtaan. Samanaikaisesti ranskalaiset kauppiaat myivät tuli-aseita monille ympäristön heimoille ja aiheuttivat lisääntyviä sotia. Vuonna 1687 potawatomeista tuli eräs Uuden Ranskan tärkeimmistä tukijoista Pohjois-Amerikan tulevissa siirtomaasodissa englantilaisia vastaan. Kun ranskalaiset sotajoukot tuhosivat 1600-luvun lopulla useita brittimielisten irokeesien kyliä, olivat potawatomit merkittävässä asemassa taistelemassa Ranskan puolella irokeeseja vastaan.
1700- ja 1800-luvut
Potawatomit jatkoivat Ranskan sotilaallisena tukena myös 1700-luvulla. He osallistuivat Ranskan rinnalla fox-intiaaneja vastaan käytyihin sotiin ja tekivät ranskalaisten pyynnöstä iskuja brittiläismielisiä chickasaweja vastaan. Vuonna 1747 osa potawatomeista osallistui ranskalaisten sotaretkeen New Yorkin ja Connecticutin brittiläisiä siirtokuntia vastaan. vuonna 1755 potawatomit estivät kenraalimajuri Edward Braddockin johtaman sotaretken tunkeutumisen Fort Duquesneen Pennsylvaniassa ja osallistuivat näkyvässä roolissa Monongahelan taisteluun. Vuonna 1763 potawatomit olivat valtaamassa brittien haltuun joutuneita ranskalaislinnakkeita Pontiacin kapinassa.
Uuden Ranskan lopullisen kukistumisen jälkeen potawatomit ryhtyivät tukemaan brittejä ja yrittivät estää Yhdysvaltain asutuksen leviämistä länteen. Potawatomit ottivat osaa Yhdysvaltain itsenäisyyssotaan Englannin tukena ja taistelivat yhä vuoden 1812 sodassa brittien puolella Yhdysvaltoja vastaan. Tässä sodassa potawatomit tuhosivat suurimman osan Fort Dearbornin (nykyinen Chicago) varusväestä.
Vuonna 1838 Indianaan asettuneet potawatomit pakotettiin hallituksen kehotuksesta siirtymään Kansasiin. Matkan aikana monet kuolivat nälkään ja tauteihin. Muutto tunnetaan kirjallisuudessa "Kuoleman polkuna" (Trail of Death). Myöhemmin myös Iowaan asettuneet potawatomit kokivat pakkomuuton. Osa potawatomeista kuitenkin kieltäytyi muuttamasta länteen ja Wisconsiniin ja Michiganiin jääneet kansanosat siirtyivät Ontarioon Kanadaan, jossa heidän jälkeläisiään asuu edelleen Walposan saarella  Lake St. Clairilla. !860- ja 1870-luvuilla useimmat potawatomit siirrettiin intiaaniterritorioon, joka nykyään tunnetaan Oklahomana.
Nykyaika
thumb|Ottawa-potawatomi-taiteilija Daphne Odjig. Suurin osa potawatomeista asuu nykyään Oklahomassa. Myös Kansasissa, Michiganissa, Wisconsinissa ja Ontariossa on pieniä potawatomien reservaatteja. Ontarion potawatomit ovat suurelta osaltaan sulautuneet ojibwoihin ja ottawiin, mutta Kansasiin jäänyt haara kunnostautui 1900-luvun jälkipuoliskolla jyrkkinä intiaaniliikkeen kannattajina. Vuonna 2000 potawatomien määrä Yhdysvalloissa oli yhteensä 26 595. Potawatomien kieli on polysynteettinen ja sen taitajia on vain vanhemmissa ikäluokissa. Kielen elvyttäminen on kuitenkin käynnistetty.
Vaikka potawatomit eivät lukeudu Amerikan vauraimpaan väestöön, esiintyy heidän keskuudessaan paljon eri alojen liiketoimintaa. Näistä näkyvin on kasinotoiminta. He ovat myös elvyttäneet vanhoja perinteitään ja tekevät vanhaan kulttuuriaan tunnetuksi erilaisen taiteen ja käsitöiden muodossa. Tunnetuin potawatomi-taiteilija on Daphne Odjig, jonka intiaanien omista perinteistä ponnistanut moderni kuvaamataide on voittanut useita palkintoja ja kunnianosoituksia.
Elinkeinot
Potawatomit olivat alun perin metsästäjä-keräilijöitä, jotka oppivat naapurikansoilta maanviljelyn jo 1600-luvun puolivälissä. Lisäksi heidän elinkeinoihinsa lukeutuivat kaikenlainen kaupankäynti (erityisesti Turkiskauppa), kalastaminen, intiaaniriisin keruu ja vaahterasiirapin teko. Maissin, papujen ja kurpitsan ohella viljeltiin tupakkaa, jota potawatomit pitivät jumalan lahjana. Monien kylien laidoilla naiset pitivät myös  puutarhoja, joissa kasvatettiin lääkeyrttejä.
Klaanit
Potawatomien kulttuurissa klaaninimet olivat samankaltaisia kuin kristillisen kulttuurin sukunimet. Heidän keskuudessaan on nykyään yli 40 eri klaania. Varhaisempina aikoina nämä klaanit jakautuivat useihin poliittisesti itsenäisiin ja alueellisiin ryhmiin, jotka sukulaisuus ja kieli yhdistivät toisiinsa. Nämä eksogaamiset klaanit, joissa puoliso otettiin oman klaanin ulkopuolelta, olivat levinneet eri kyläkuntiin isän puoleisen sukulinjan välityksellä. Lisäksi klaanit jakaantuivat kahteen niistä riippumattomaan vastakkaisryhmään siten, että joka toinen perheen lapsi kuului eri ryhmään. Klaanien väliset seka-avioliitot sitoivat kyläkunnat tiiviisti toisiinsa. Nämä yhdyssiteet yltivät myös kielisukulaisiin ottawiin ja ojibwoihin, joilla oli oikeus solmia avioliitto potawatomien kanssa ja elää heidän kylissään.
Kylät
Kyläkunnat olivat itsenäisiä ja niitä yhdisti toisiinsa vain yhteinen kieli ja jaettu klaanisysteemi. Tärkeissä tapahtumissa kuten sodissa irokeeseja tai siouxeja vastaan kaikki potawatomien eri kyläkunnat yhdistyivät. Kylien paikkoja muutettiin kun maaperä muuttui hedelmättömäksi. Syksyisin potawatomit jakaantuivat pieniksi metsästysleireiksi, jotka koostuivat perheistä ja sukulaisista. Talviasunnot olivat kupolin muotoisia wigwameja, samanlaisia kuin ojibwoilla. 1700-luvun aikana yhä useammat potawatomit alkoivat rakentaa samanlaisia hirsimökkejä kun heidän eurooppalaiset naapurinsa. Heidän liikkumisensa tapahtui usein vesistöjä pitkin. Tähän tarkoitukseen käytettiin puusta koverrettuja veneitä ja tuohikanootteja. Myöhemmin monet potawatomit hankkivat hevosia, joita käytettiin taakkojen siirtämiseen ja ratsastukseen.
Uskonto
Alun perin potawatomit uskoivat, tulen, meren ja auringon jumaliin, joille annettiin uhrilahjoja. 1600-luvulla ranskalaisten jesuiittojen tuoma kristinoppi muutti potawatomien kuvaa jumaluudesta ja he omaksuivat kaksi henkeä, jotka hallitsivat maailmaa. Suuri Henki eli Kitchemonedo oli hyväntekijä, toinen henki Matchemonedo oli pahojen  asioiden tuoja. Suuren rohtoseuran (Grand Medicine society) jäsenet paransivat sairaita erilaisin yrtein ja lääkejuurin. Syvä uskomus tuonpuoleiseen elämään sai potawatomit juhlimaan kuolleiden toveriensa sielunvaellusta tähtitaivaan yli taivaaseen. 1880-luvulla potawatomit kehittivät omalta osaltaan Suurten rumpujen uskontoa (Big Drum Religion), jota harjoitetaan edelleen 2000-luvulla.
Come with Us
Come with Us on brittiläisen The Chemical Brothersin neljäs studioalbumi. Albumi julkaistiin tammikuussa 2002. Ilmestyttyään albumi sijoittui ykkössijalle UK Albums Chart -listalla.
Siittiöiden varastointionkalo
thumb|250px|Viikon ikäinen kanan [[alkio]] Siittiöiden varastointionkalo on lintunaaraan munanjohtimessa emättimen ja kohdun yhtymäkohdassa sijaitseva pieni onkalo, jonne parittelun jälkeen varastoituu koiraan siittiöitä. Varastointionkaloiden määrä yhdellä naaraalla on yleensä satoja, jopa tuhansia. Siittiöitä varastoimalla naaras varmistaa sen, että muninnan alkaessa sillä on riittävä määrä siittiöitä hedelmöittämään munasoluja.
Alun perin ajatuksen varastointionkaloista esitti italialainen anatomian tutkija Hieronymus Fabricius de Aquapendente, tunnetummin Fabricius, 1600-luvulla tutkiessaan kanojen pitkittynyttä hedelmöitystä. Hänen myöhempi oppilaansa William Harvey vahvisti tutkimuksillaan, että parittelun ja viimeisen hedelmöityneen munan välinen aika on kolme viikkoa. Koska mikroskooppi oli Fabriciuksen aikana vielä tuntematon, ei hän voinut fyysisesti todistaa siittiöiden olemassaoloa. Kesti kolmisensataa vuotta, ennen kuin yhdysvaltalaiset siipikarjatutkijat vahvistivat Fabriciuksen oletuksen laboratoriossa, mutta vasta 1970-luvulla yhdysvaltalainen biologi Olin Bray löysi siittiöiden varastointionkalot, joita hän kutsui rauhasiksi.
Kaikkien lintulajien naarailla on siittiöiden varatointionkaloita, mutta siittiöiden varastointiaika vaihtelee suuresti lintuheimojen ja -lahkojen välillä. Lyhin se on lajeilla, joiden puolisot viettävät aikansa yhdessä, esimerkiksi kyyhkyillä viikko, ja pisin lajeilla, joiden puolisot vaeltavat ravinnon haussa pitkiä aikoja erillään, esimerkiksi myrskylinnulla yli kuukausi.
KSK Beveren
Koninklijke Sportkring Beveren eli KSK Beveren on belgialainen jalkapalloseura Beverenistä. Joukkue on voittanut Jupiler leaguen kahdesti (1978–1979 sekä 1983–1984) sekä Belgian cupin kahdesti (1977–1978 sekä 1982–1983).
FSO Syrena
Suunnittelu
Auton suunnittelu sai alkunsa jo 1940-luvulla, kun FSO:n johdossa kaavailtiin pikkuauton valmistusta. Toisen maailmansodan päätyttyä Polski-Fiat sekä Fiat allekirjoittivat kymmenen vuoden sopimuksen Fiat 1100B:n ja 1400:n lisenssivalmistuksesta Puolassa heinäkuusta 1948 lähtien. Neuvostoliiton painostuksen vuoksi sopimus kuitenkin peruttiin, ja tarkoitusta varten varatussa Zeranin tehtaassa alettiin valmistaa Warszawaa.
Matthew Joseph Brodie
pienoiskuva|Matthew Joseph Brodie vuonna 1916. Matthew Joseph Brodie (1. maaliskuuta 1864 Coromandel – 11. lokakuuta 1943) oli uusiseelantilainen roomalaiskatolinen piispa. Hänet vihki papiksi Aucklandin hiippakuntaan George Michael Lenihan 20. joulukuuta 1896. Hänet nimitettiin Christchurchin hiippakunnan johtoon 27. marraskuuta 1915, ja piispaksi vihkiminen seurasi 27. helmikuuta 1916. Pääkonsekraattorina toimi Bonaventura Cerretti, jota avustivat Francis Mary Redwood ja Michael Verdon.
Brodie kuoli 79-vuotiaana virassa. Hänen seuraajakseen nimitettiin Patrick Francis Lyons.
FSO Syrena
Prototyypit
Ensimmäinen prototyyppi valmistui jo samana vuonna. Korissa oli käytetty puista kehikkoa, jonka ympärille oli pingotettu keinonahkaa. Korin suunnittelusta vastasi Stanislaw Panczakiewicz ja alustan oli laatinut Karol Pioneer. Voimanlähteenä oli itäsaksalaisen IFA F8:n 690-kuutiosenttimetrinen, 22-hevosvoimainen moottori. Toisessa prototyypissä käytettiin Warszawasta muuteltuja osia; lopputulos ei loistanut ulkonäöllään.
Vuonna 1954 valmistui uusi versio, malli 100. Autoon oli valittu voimanlähteeksi 746-senttikuutiosenttimetrinen, kaksitahtinen palopumpun moottori, jonka teho oli 27 hevosvoimaa. Autoa testattiin Panhard Dynan, DKW:n ja Goliathin kanssa, ja se suoriutui hyvin vertailussa. Seuraavana vuonna Poznańin messuilla esiteltiin malli 107, jossa oli nelitahtinen, 744-kuutiosenttimetrinen ja 35-hevosvoimainen Junak-moottoripyörän moottori.
Valmistus
thumb|250px|FSO Syrena 104. Tuotanto pääsi täyteen vauhtiin 101-mallin myötä vuonna 1957. Autossa oli puukehikko ja DKW:n mallin mukainen, kävelykepin kahvaa muistuttanut vaihteenvalitsin. Jousituksena oli edessä ja takana poikittaiset lehtijouset. Vuonna 1962 esiteltiin 102-malli, jossa oli jo kokoteräskori. Moottorin puristussuhdetta nostamalla teho oli saatu nostettua 30 hevosvoimaan ja vaihteenvalitsin oli siirretty ohjauspylvääseen. Ulkonäkö pysyi samana lukuun ottamatta etusäleikköä. 102-mallista tehtiin tehokkaampi muunnelma 102S, jossa oli 991-kuutiosenttimetrinen, 40-hevosvoimainen Wartburgin moottori. Pian esiteltiin 103-malli, johon oli tehty vähäisiä muutoksia. Myös tätä mallia sai Wartburgin moottorilla varustettuna. Seuraavaan 104-malliin tuli 842-kuutiosenttimetrinen, kolmisylinterinen moottori, jonka teho oli 40 hevosvoimaa. Puristussuhde oli edelleen alhainen 7,2:1, jotta se kulkisi matalaoktaanisella bensiinillä. Tämä voimanlähde säilyi valmistuksessa mallin elinkaaren loppuun asti.
Syrenan valmistus siirrettiin vuonna 1971 FSM:lle Bielsko-Białaan. Syy oli mahdollisesti se, että FSO:n tehtaalle haluttiin saada uudempaa tuotantoa. Bielsko-Białassa valmistettiin myös tavarankuljetukseen tarkoitettuja avolava- ja pakettiautomallia. Pakettiauton sai myös farmarimuunnelmana, johon oli lisätty ikkunat sivuihin.
Vuonna 1972 esiteltiin uudistettu Syrena 105, jonka ovet oli muutettu edestä saranoiduiksi, ikkunoita oli kasvatettu ja vaihteisto synkronoitu.
Jorma Saarinen
Jorma Saarinen (19. toukokuuta 1929 Jyväskylä – 6. joulukuuta 1950 Mustasaari) oli suomalainen jalkapalloilija.
FSO Syrena
Valmistus
Yhteensä Syrenoita tehtiin FSO-tehtaalla 117 234 kappaletta. Lisää autoja (344 077 kappaletta) tehtiin FSM-tehtaalla, jonne auton valmistus siirtyi Polski Fiatin tieltä. Syrenia tehtiin siis 521 311 kpl, joka on suhteellisen paljon. Syrena onnistui olemaan koko kansan auto.
Jorma Saarinen
Välihyökkääjänä pelannut Saarinen edusti urallaan 1946–1950 Vaasan Palloseuraa. Hän voitti seurassa Suomen mestaruuden 1948. Kaikkiaan Saarinen pelasi viiden kauden aikana 68 mestaruussarjan ottelua, joissa hän teki 52 maalia. Kaudella 1950 Saarinen oli mestaruussarjan paras maalintekijä 15 maalillaan yhdessä Yrjö Asikaisen kanssa.
FSO Syrena
Muunnelmia
Vuonna 1960 Brysselin autonäyttelyssä esiteltiin Syrena Sport -malli, jossa oli linjakas, lasikuidusta valmistettu kori ja ilmajäähdytetty bokserimoottori. Samana vuonna rakennettiin myös pienen, 7-paikkaisen pikkubussin prototyyppi.
Jorma Saarinen
Saarinen edusti myös Suomen maajoukkuetta yhdessä maaottelussa 1948.
FSO Syrena
Muunnelmia
Mallin vanhennuttua esiteltiin useita tutkielmia, joissa sen ulkonäköä pyrittiin parantamaan. Näistä eräs oli Syrena 110, joka muistutti ulkoisesti Renault 5:ä. Autosta valmistettiin kaksi- ja nelitahtiset prototyypit. Viistoperäinen, isolla takaluukulla varustettu malli 607 vastasi ulkonäöltään tuotantomallia, mutta akseliväliä oli pidennetty ja korin osia oli korvattu muovisilla.
Friedrich Hebbel
Christian Friedrich Hebbel (18. maaliskuuta 1813 Wesselburen – 13. joulukuuta 1863 Wien, Itävalta) oli saksalainen näytelmäkirjailija.
Jorma Saarinen
Saarinen kuoli auto-onnettomuudessa 6. joulukuuta 1950.
Friedrich Hebbel
Hebbel oli lähtöisin köyhistä oloista. Hän osoitti kuitenkin jo pienenä kirjallisia kykyjä, kun hänen runojaan julkaistiin Modezeitungissa. Hebbel pystyi suojelijoidensa tuen turvin aloittamaan opiskelun Heidelbergin yliopistossa, josta hän siirtyi Müncheniin. Hän ei kuitenkaan saanut runojaan julkaistuksi ja palasi rahattomana Elise Lensingin luokse, jonka kanssa hän asui ja joka tuki häntä niin henkisesti kuin taloudellisestikin.
Ensimmäisen näytelmänsä Hebbel julkaisi vuonna 1840. Raamatun tarinaan perustuva Judith toi Hebbelille mainetta. Toinen näytelmä, Genoveva, valmistui seuraavana vuonna. Vuonna 1843 Hebbel kirjoitti kirjallisuusteoriasta esseen "Mein Wort über das Drama". Samana vuonna hän kirjoitti myös keskiluokkaa kuvaavaa näytelmää Maria Magdalena.
Hebbel asettui vuonna 1845 Wieniin ja avioitui näyttelijä Christine Enghausin kanssa. Hebbelin uran loppupuoli oli menestyksekäs. Näytelmää Herodes und Mariamne vuodelta 1848 Hebbel pitää mestariteoksenaan. Seuraavaksi hän kirjoitti teokset Agnes Bernauer ja Nibelungen lauluun perustuvan kolmiosaisen sarjan Die Nibelungen. Hebbelin kypsin teos on ehkä Gyges und sein Ring vuodelta 1854.
Judithia ja Maria Magdalenaa on esitetty Suomenkin teattereissa vuoden 1900 molemmin puolin.
Hebbel valitsi aiheensa etupäässä Raamatusta ja saksalaisesta kansanrunoudesta. Hänen parhaita näytelmiään ovat Judith (1841), Genoveva (1843), Maria Magdalena (1844), Herodes und Mariamne, Agnes Bernauer (1855). Hebbelin trilogian Die Nibelungen (1862) eri osat ovat Der gehörnte Siegfried, Siegfrieds Tod ja Kriemhildens Rache. Hebbelin viimeinen murhenäytelmä Demetrius jäi keskeneräiseksi. Hebbel oli lahjakas dramaatikko, hänellä oli luovaa mielikuvitusta, draamallista sommittelutaitoa, mutta liioitellessaan hän toisinaan ylittää taiteen rajat. Kootut teokset ilmestyivät 1901–1903.
Huittisten Lihapojat
Huittisten Lihapojat oli suomalainen vuosina 1948–2001 toiminnassa ollut lihanjalostusyhtiö. Se perustettiin Laviassa vuonna 1948.
Yhtiön toimitilat sijaitsivat Huittisissa ja Raumalla. Huittisten Lihapojat oli aikoinaan Huittisten kaupungin yksi suurimpia työnantajia, joka työllisti 180 työntekijää.
Tuotteet
Huittisten Lihapoikien valmistamia tuotteita olivat erilaiset lihanjalostus- ja einestuotteet, kuten muun muassa makkarat, kinkut ja hampurilaiset. Tuotemerkkejä olivat muun muassa Ocel, Balanssi, Gourmét, Prima ja Jyrki.
Yhtiö toi markkinoille vuoden 1999 alussa ensimmäisenä maailmassa makkaran, joka auttaa alentamaan veren kolesterolia. Makkaran raaka-aineisiin sekoitettiin rypsiöljyä, mikä paransi sen rasvakoostumusta.
Vastaavanlaisia tuotteita alettiin kehittelemään, mutta tuotteen vähäisen kysynnän takia, yhtiö joutui supistamaan tuotevalikoimaa.
Lihajaloste Korpela valmistaa nykyään joitakin Huittisten Lihapoikien aikaisia tuotteita, kuten "Kartanon napakat" -nakkeja.
Konkurssi
Yhtiö hakeutui huhtikuussa 2001 konkurssiin taloudellisten ongelmien takia, johon liittyi muun muassa pahentunut velkaantuminen. Selvitystilaan sen ajoi lopulta alkuvuodesta 2001 tapahtunut raaka-ainekustannusten reipas nousu, jota ei saatu siirrettyä tuotteiden hintoihin.
Yhtiölle etsittiin mahdollista jatkajaa, mutta sitä ei löytynyt. Loppujen lopuksi yhtiöllä oli velkaa 70 miljoonaa markkaa. 10. toukokuuta 2001 olivat työntekijät töissä viimeistä kertaa.
Yhteistyö
Huittisten Lihapojat on tehnyt yhteistyötä muun muassa Tampereen Ilveksen kanssa. Yhtiö haki näkyvyyttä muun muassa joukkueen pelikypäristä.
Heini Tola
Heini Tola (s. 1953 Tampere) on teatterinjohtaja. Vuosina 2004–2019 hän johti Teatteri Avoimia Ovia, joka toimii Helsingin keskustassa. Vuoden teatteriksi 2009 valitun teatterin perusti Liisi Tandefelt vuonna 1998. Sitä ennen hän työskenteli teattereissa eri puolilla Suomea.
Hänen puolisonsa oli lavastaja Måns Hedström, joka työskenteli samassa teatterissa. Hedström kuoli yllättäen 2005, vuoden kuluttua siitä kun pariskunta aloitti Avoimissa Ovissa.
Punasimppu
Punasimppu eli kauppanimeltään puna-ahven (Sebastes norvegicus) vanh. (Sebastes marinus) on punaoranssi merikala.
Se kasvaa tyypillisesti 35–40 cm pitkäksi, suurimmat tavatut yksilöt ovat olleet metrin mittaisia.
Hernán Barcos
Hernán Barcos (s. 11. huhtikuuta 1984 Bell Ville, Argentiina) on argentiinalainen jalkapalloilija. Pelipaikaltaan hän on hyökkääjä. Barcos edustaa Argentiinan Primera Divisiónissa pelaavaa Vélez Sarsfieldiä, jossa hän on lainassa Portugalin pääsarjassa pelaavasta Sporting CP:stä.
Punasimppu
Punasimppu on Islannin tärkeimpiä saaliskaloja. Vuonna 2009 sitä pyydystettiin 39 000 tonnia.
Aiheesta muualla
Sebastes norvegicus
Hernán Barcos
Barcos on pelannut pääsarjatasolla 12 seurassa seitsemässä maassa – Argentiinassa, Paraguayssa, Ecuadorissa, Serbiassa, Kiinassa, Brasiliassa ja Portugalissa. Hänen seurojaan ovat olleet Argentiinassa Racing ja Huracán, Paraguayssa Guaraní, Ecuadorissa Olmedo ja LDU Quito, Serbiassa Punainen tähti, Kiinassa Shanghai Shenhua, Shenzhen Ruby ja Tianjin Teda, Brasiliassa Palmeiras ja Grêmio sekä Portugalissa Sporting CP. Barcos voitti LDU Quitossa Ecuadorin-mestaruuden kaudella 2010 ja Palmeirasissa Copa do Brasilin kaudella 2012.
Edustaessaan Palmeirasia Barcos pelasi Argentiinan A-maajoukkueessa neljä ottelua vuonna 2012.
Michael Crabtree
Michael Crabtree (s. 14. syyskuuta 1987, Dallas, Teksas) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Baltimore Ravensissa.
NFL-ura
Crabtree pelasi ennen NFL:ää Texas Techin yliopistossa, jossa hän sai maineen yhtenä valtakunnan parhaista vastaanottajista, ja hänet varattiinkin NFL:ään jo ensimmäisellä kierroksella. Sopimuksen teko hänet varanneen San Francisco 49ersin kanssa ei kuitenkaan sujunut lainkaan ongelmitta. Jätettyään väliin harjoitusleirin, kaikki harjoitusottelut sekä runkosarjan viisi ensimmäistä ottelua, Crabtree allekirjoitti viimein 7. lokakuuta 2009 kuuden vuoden sopimuksen 49ersin kanssa, arvoltaan $32 miljoonaa dollaria. Tätä ennen oltiin huhuttu, että Crabtree aikoisi jättää koko kauden väliin ja osallistua uudestaan seuraavan vuoden varaustilaisuuteen.
Crabtree pelasi 49ersissa yhteensä kuusi kautta. Kaudella 2011 49ers eteni NFC-konferenssin loppuotteluun, jossa joukkue kuitenkin hävisi tulevalle mestarille New York Giantsille. Crabtree loukkasi akillesjänteensä kaudella 2013, eikä pelannut seuraavallakaan kaudella entisellä tasolla. Crabtree siirtyi kaudeksi 2015 yksivuotisella sopimuksella Oakland Raidersiin, joka teki jo joulukuussa nelivuotisen jatkosopimuksen Crabtreen kanssa. Raiders vapautti Crabtreen sopimuksestaan kauden 2017 jälkeen.
Muuta
Crabtree esiintyi EA Sportsin NCAA Football 10 -videopelin Xbox 360 -version kannessa. EA Sportsin lisäksi hänellä on sponsorisopimus urheiluvälinevalmistaja Niken sekä pikaruokalaketju Subwayn kanssa.
Sulo Saario
Sulo Ilmari Saario (19. huhtikuuta 1906 – 10. lokakuuta 1985 ) oli suomalainen jalkapalloilija.
Hyökkääjänä pelannut Saario edusti urallaan Helsingin Palloseuraa 1926–1931. Hän voitti seurassa Suomen mestaruuden 1926, 1927 ja 1929. Kaikkiaan Saario pelasi kahden kauden aikana yhdeksän mestaruussarjan ottelua, joissa hän teki kolme maalia.
Saario pelasi Suomen maajoukkueessa vuosina 1926–1930 yhdeksän maaottelua, joissa hän teki kolme maalia.
Koiviston hallitus
Koiviston hallitus voi viitata seuraaviin hallituksiin, joissa Mauno Koivisto oli pääministerinä:
Pedro Sánchez
Pedro Sánchez Pérez-Castejón (s. 29. helmikuuta 1972 Madrid, Espanja) on espanjalainen ekonomisti ja poliitikko. Hän on Espanjan pääministeri 1. kesäkuuta 2018 alkaen.
Sánchez on suorittanut kauppatieteiden loppututkinnon Madridin Complutense-yliopistossa (Real Centro Universitario María Cristina de El Escorial) ja tohtorin tutkinnon Camilo José Cela -korkeakoulussa (Universidad Camilo José Cela).
Sánchez valittiin Espanjan sosialistisen työväenpuolueen (PSOE) pääsihteeriksi vuonna 2014. Sánchez ilmoitti eroavansa puolueen johdosta 1. lokakuuta 2016 puolueen sisäisten ristiriitojen takia.
Sánchez valittiin uudestaan puolueen pääsihteeriksi vaalissa, joka pidettiin 21. toukokuuta 2017. Sosialistisen työväenpuolueen puoluekokous nimitti Sánchezin virallisesti virkaan puoluekokouksessa 17.–18. kesäkuuta 2017.
Ennen poliitikon uraansa Pedro Sánchez toimi kaksi vuotta neuvonantajana Euroopan parlamentissa. Vuonna 1999 hän oli YK:n korkean edustajan neuvonantajien päällikkö Bosniassa. Hän oli viisi vuotta Madridin kaupunginvaltuuston jäsen. Hän on toiminut professorina Universidad Camilo José Cela -korkeakoulussa.
Espanjassa ajauduttiin taas enneaikaisiin parlamenttivaaleihin, jotka olivat jo neljännet vaalit neljän vuoden aikana. Marraskuussa 2019 Pedro Sánchezin johtamat sosialistit onnistuivat säilyttämään asemansa suurimpana puolueena maan ennenaikaisissa parlamenttivaaleissa. Sosialistit saivat äänistä 28 prosenttia. Kannatus putosi hieman huhtikuun vaaleista ja puolue menetti kolme paikkaa parlamentissa. Nyt se sai 120 paikkaa. Kaikkiaan jaossa parlamenttiin oli 350 paikkaa.
Tammikuussa 2020 pääministeri Pedro Sánchez sai parlamentin luottamuksen uudelle hallitukselleen. Parlamentin äänestyksen myötä Espanja sai demokratian ajan ensimmäisen koalitiohallituksen. Sánchezin sosialistipuolue PSOE oli sopinut hallitusyhteistyöstä vasemmistolaisen Podemos-puolueen kanssa. Hallitus muodostettiin Katalonian tasavaltalaisen vasemmistopuolueen ERC:n avulla. Se lupasi äänestää tyhjää luottamusäänestyksessä ja vastineeksi Sánchez lupasi istua samaan neuvottelupöytään Katalonian separatistien kanssa.
Sánchez on naimisissa Begoña Gómezin kanssa. Heillä on kaksi lasta.
Rolando
Rolando Jorge Pires da Fonseca, joka tunnetaan paremmin nimellä Rolando (s. 31. elokuuta 1985 São Vicente, Kap Verde) on portugalilainen jalkapalloilija, pelipaikaltaan keskuspuolustaja. Hän edustaa ranskalaista Marseillea.
Seurajoukkueura
15. huhtikuuta 2008 Porto vahvisti, että Rolando siirtyy joukkueeseen nelivuotisella sopimuksella. Ensimmäisellä kaudellaan Rolando nousi nopeasti joukkueen pelaavaan kokoonpanoon.
Maajoukkueura
Kapverdeläissyntyinen Rolando muutti Portugaliin 15-vuotiaana ja sai maan kansalaisuuden vuotta myöhemmin. Näin hän päätti edustaa jatkossa Portugalia. Valintansa jälkeen hän nousi lähes heti Portugalin alle 21-vuotiaiden maajoukkueeseen.
11. helmikuuta 2009 Rolando teki ensiesiintymisensä Portugalin maajoukkueessa ystävyysottelussa Suomea vastaan.
Teknologinen singulariteetti
Teknologinen singulariteetti (lyh. singulariteetti) tarkoittaa tulevaisuudentutkimuksessa hypoteesiä, jossa tietyssä pisteessä tulevaisuudessa ihmiskunnan teknologinen kehitys kiihtyy niin nopeasti ja hallitsemattomasti, että siitä seuraa täysin edeltä arvaamattomia ja peruuttamattomia muutoksia kaikkiin ihmiskunnan perusrakenteisiin. Ilmiön nimitys on analogia, joka viittaa modernin fysiikan sääntöjen kaatumiseen lähellä mustan aukon singulariteettia.
Monet tutkijat, kuten Stephen Hawking, ovat ilmaisseet huolensa siitä, että keinotekoinen superälykkyys voi johtaa ihmiskunnan sukupuuttoon. Singulariteetin seurauksista ja sen mahdollisista hyödyistä tai haitoista ihmiskunnalle on keskusteltu kiivaasti.
Historia
Käsitteestä puhuttiin jo 1950-luvulla, alun perin "singulariteetin" konseptin kehitti John von Neumann. Vuonna 1965 I.J Good esitti älykkyysräjähdysmallin, jossa itseään paranteleva tekoäly luo itsestään uusia älykkäämpiä sukupolvia yhä nopeammin, mikä aiheuttaa älykkyyden "räjähdyksen", jonka tuloksena on voimakas superälykkyys joka ylittää moninkertaisesti kaiken ihmisälykkyyden.
Yleiseen tietoisuuteen teknologinen singulariteetti konseptina tuli vasta 1993 matemaatikko ja tieteiskirjailija Vernor Vingen artikkelissa Coming Technological Singularity. Vuonna 2005 Raymond Kurzweil julkaisi kirjan The Singularity is near: When human transcend biology ja on sen jälkeen ollut näkyvimpiä singulariteetista puhujia.
Teknologisen singulariteetin ajankohdasta on tehty useita erilaisia ennusteita, jotka vaihtelevat vuodesta 2007 (Dan Clemens 1996) vuoteen 2017 (Terence McKenna 1996), ja siitä vuosikymmeniä tai vuosisatoja eteenpäin. Vinge ennusti kirjassaan singulariteetin saavuttamisen noin vuoteen 2023 ja Kurzweil ennustaa vuotta 2045. Yleisin tarjottu ajanjakso on noin 2030-luvulta eteenpäin.
Ajatuksen uskottavuus
Monet tunnetut teknologit ja akateemikot ovat kiistäneet teknologisen singulariteetin uskottavuuden, mukaan lukien Paul Allen, Jeff Hawkins, John Holland, Jaron Lanier, sekä Gordon Moore, jonka lakiin viitataan usein käsitteen tukena.
Useimmat ehdotetut menetelmät yli-inhimillisten tai transhumanistisien mielien luomiseksi voidaan jakaa kahteen kategoriaan: ihmisaivojen älykkyyden tehostaminen ja tekoäly. Moniin spekuloituihin keinoihin ihmisen älykkyyden lisäämiseksi kuuluvat muun muassa biotekniikka, geenitekniikka, nootropiinit, tekoälyavustajat, suorat aivokäyttöliittymät, sekä mielen lataaminen digitaaliseen ympäristöön. Nämä useat mahdolliset tiet älykkyysräjähdykseen, joita kaikkia oletettavasti tullaan tavoittelemaan, tekevät singulariteetistä todennäköisemmän.
Mahdolliset vaikutukset
Teknologian kehitys on aiheuttanut merkittäviä muutoksia talouskasvun nopeudessa. Esimerkiksi neoliittisen vallankumouksen jälkeen maatalouspohjainen talous kaksinkertaistui joka 900. vuosi, kun taas teollisen vallankumouksen jälkeen maailmantalous on kaksinkertaistunut joka 15. vuosi. Ekonomisti Robin Hansonin mukaan, jos tekoäly aiheuttaa samanlaisen vallankumouksen, talouden voisi odottaa kaksinkertaistuvan jopa viikoittain.
Epävarmuus ja riskit
Tekoälyn kehitykseen liittyy merkittäviä epävarmuustekijöitä, eikä ole selvää, olisiko tekoälyn äkillinen kehitys lopulta hyödyllistä vai haitallista ihmiskunnalle. Jotkut tutkijat, kuten fyysikko Stephen Hawking, ovat todenneet, että tekoälyn kehitys voi tarjota "arvaamattomia hyötyjä ja riskejä", mutta myös aiheuttaa eksistentiaalisen uhan. Tämän vuoksi useat organisaatiot, kuten Future of Humanity Institute ja Machine Intelligence Research Institute, pyrkivät kehittämään keinoja linjata tekoälyä ihmisarvojen kanssa.
On olemassa useita skenaarioita, joissa tekoäly saattaisi aiheuttaa vakavia ongelmia. Tekoäly saattaisi esimerkiksi eliminoida ihmiskunnan kilpaillakseen rajallisista resursseista tai edistääkseen omaa selviytymistään. Nick Bostrom on esittänyt, että jos ensimmäiselle superälykkäälle tekoälyohjelmalle ei anneta tarpeeksi selkeitä toimintaohjeita, saattaisi se esimerkiksi päättää käyttää koko aurinkokunnan materiaa ratkaistakseen matemaattisen ongelman, tuhoten samalla ihmiskunnan.
Eliezer Yudkowsky on todennut, että vihamielisen tekoälyn luominen saattaa olla helpompaa kuin ystävällisen tekoälyn kehittäminen. Vaikka molemmat edellyttävät suuria parannuksia optimointiprosessissa, ystävällinen tekoäly vaatisi myös kyvyn säilyttää tavoiterakenteet muuttumattomina itseparantumisen aikana, jottei tekoäly muuttuisi vihamieliseksi.
Uusi vaihe sosiobiologisessa evoluutiossa
Vaikka teknologinen singulariteetti nähdään usein äkillisenä tapahtumana, jotkut tutkijat väittävät, että nykyistä muutoksen nopeutta voidaan pitää singulariteettia lähestyvänä. Lisäksi on esitetty, että olemme juuri nyt keskellä suurta evoluutiomuutosta, jossa teknologia, biologia ja yhteiskunta yhdistyvät. Digitaalinen teknologia on yhdistynyt ihmisyhteiskunnan arkeen kiistattomana ja monissa tapauksissa elintärkeänä osana.
Vuoden 2016 Trends in Ecology & Evolution -lehden artikkelissa todetaan, että ihmiset omaksuvat jo biologian ja teknologian fuusioita. Vietämme suurimman osan valveillaoloajastamme kommunikoiden digitaalisilla kanavilla. Luotamme tekoälyyn autojen luistonestojärjestelmien ja lentokoneiden autopilottien kautta. Joka kolmas avioliitto Yhdysvalloissa alkaa verkossa, mikä osoittaa digitaalisten algoritmien olevan osa myös ihmisten pariutumista ja lisääntymistä.
Oskar Essén
Ura
Essén pelasi TuTossa kauden 2006–2007 alkuun asti jolloin hän siirtyi 8 ottelun jälkeen ensin kahden ottelun pituisella try-out sopimuksella FPS:ään. Pesti Forssassa jatkui loppukauden kestävällä sopimuksella. Seuraavalla kaudella 2007–2008 hän ehti pelata 24 ottelua Titaanien paidassa, minkä jälkeen siirtyi loppukaudeksi KooKoohon.
Essén pelasi Norjassa koko kauden 2008–2009. Joukkueena oli Rosenborg IHK, joka pelasi tuolloin 1. divisionassa, hän pelasi kauden aikana 29 ottelua, joissa tehoja kertyi 30 maalia ja 31 syöttöpistettä.
Teknologinen singulariteetti
Uusi vaihe sosiobiologisessa evoluutiossa
Artikkelissa jatketaan, että evoluution näkökulmasta useat aiemmat suuret evoluutiomuutokset ovat aiheutuneet informaation varastoinnin ja replikoinnin innovaatioiden kautta (RNA, DNA, monisoluisten organismien kehittyminen, sekä kulttuuri ja kieli). Nykyisessä evoluution vaiheessa hiilipohjainen biosfääri on synnyttänyt kognitiivisen järjestelmän (ihmiset), joka kykenee luomaan teknologiaa, joka johtaa vastaavaan evoluutiomuutokseen.
Ihmisten luoma digitaalinen informaatio on saavuttanut samankaltaisen suuruusluokan kuin biologinen informaatio biosfäärissä. 1980-luvulta lähtien digitaalisesti tallennetun tiedon määrä on kaksinkertaistunut noin joka 2,5 vuosi, saavuttaen noin 5 zettatavua vuonna 2014 (5×1021 tavua).
Biologisesti ajateltuna, maapallolla on 7,2 miljardia ihmistä, joilla jokaisella on 6,2 miljardin nukleotidin kokoinen genomi. Koska yksi tavu voi koodata neljä nukleotidiparia, jokaisen maapallon ihmisen genomi voitaisiin koodata noin 1×1019 tavulla. Digitaalinen maailma tallensi viisisataa kertaa enemmän tietoa vuonna 2014. Jos digitaalisen tallennuksen kasvu jatkuu nykyisellä 30–38% vuotuisella kasvulla, se kilpailee kaiken DNA:ssa olevan informaation kanssa kaikissa maapallon soluissa noin 110 vuoden kuluessa. Tämä tarkoittaisi biosfääriin tallennetun tiedon määrän kaksinkertaistumista vain 150 vuoden aikana.
Oskar Essén
Ura
Essén siirtyi jälleen 1. divisionaan, mutta tällä kertaa Ruotsiin. Hän pelasi siellä 16 ottelua kauden aikana ja sai 9(6+3) pistettä. Essén siirtyi kesken kauden Norjassa pelaavan Manglerud Starin joukkueeseen. Hän ehti pelata joukkueessa kahdeksan ottelua, joissa teki yhden maalin ja syötti neljä. Manglerud joutui kauden päätteeksi karsintaan. Essén pelasi kolme karsintaottelua ja syötti niissä yhden maalin.
Essén palasi kaudeksi 2012–2013 takaisin Suomeen ja Mestikseen yhden vuoden mittaisella sopimuksella. Essén pelasi kaudella 40. Pisteitä kertyi niissä yhteensä 27, joista 14 oli maaleja ja 13 syöttöjä. Hän oli SaPKon toiseksi paras maalintekijä. Jäähyaitiossa hän istui 32 minuuttia. Essénin jatkosopimuksesta SaPKon kanssa ilmoitettiin samassa yhteydessä Teemu Hutun ja Joni Pakkasen sopimusten kanssa. Essén iski kauden 40 ottelussa 14 maalia ja yhteensä 27 pistettä. Hän istui jäähyllä 32 minuuttia. Marraskuussa 2013 SaPKo näytti Essénille ovea. Myöhemmin kauden aikana hän teki sopimuksen Norjan jääkiekon I-divisioonassa pelaavan Viking Hockeyn kanssa.